b'\n_START_ARTICLE_\nHelij-neonov laser\n_START_PARAGRAPH_\nHelij-neonov laser, pogosto imenovan kar HeNe laser, je plinski laser. Obi\xc4\x8dajno oddaja svetlobo z valovno dol\xc5\xbeino 632,8 nm, to je v rde\xc4\x8dem delu vidnega spektra svetlobe. HeNe laser deluje kontinuirano in ima izhodno mo\xc4\x8d med 1\xc2\xa0mW in 100\xc2\xa0mW ter izkoristek tipi\xc4\x8dno nekaj odstotkov. Uporablja se predvsem v merilnih sistemih, holografiji, interferometriji, \xc4\x8ditalcih \xc4\x8drtne kode in za prikaz opti\xc4\x8dnih poskusov v \xc5\xa1olah.\n_START_SECTION_\nZgradba\n_START_PARAGRAPH_\nAktivni medij v HeNe laserju je me\xc5\xa1anica plinov helija in neona pri nizkem tlaku reda velikosti 1 mbar. Razmerje ned helijem in neonom je med 5:1 in 20:1. Me\xc5\xa1anica plinov je zaprta v cevki. Na obeh koncih opti\xc4\x8dnega resonatorja sta zrcali. Zrcali sta lahko znotraj plinske cevke ali zunaj nje. V slednjem primeru resonator sestavljata \xc5\xa1e dva Brewstrova okenca na obeh koncih plinske cevi. Eno od zrcal prepusti okoli 1% svetlobe in predstavlja izhod svetlobe iz laserja. HeNe laserji so obi\xc4\x8dajno majhni, z dol\xc5\xbeino resonatorja () med 15\xc2\xa0cm in 0,5 m.\n_START_SECTION_\nDelovanje\n_START_PARAGRAPH_\nHeNe laser deluje na podlagi stimulirane emisije svetlobe. Mehanizem za \xc4\x8drpanje energije v HeNe laserju predstavljata anoda in katoda na nasprotnih straneh cevi s plinom, na katere priklju\xc4\x8dimo elektri\xc4\x8dno napetost reda velikosti 1 kV. Visoka napetost povzro\xc4\x8di elektronski tok skozi plazmo, ki je za kontinuirano delovanje laserja tipi\xc4\x8dno med 5 in 100 mA._NEWLINE_Proces stimulirane emisije se za\xc4\x8dne s trkom elektrona, ki smo ga pospe\xc5\xa1ili z elektri\xc4\x8dnim poljem, in atoma helija. Pri tem atomi helija preidejo v dolgo\xc5\xbeivo vzbujeno stanje  ali . Atomi helija ob trku z atomi neona u\xc4\x8dinkovito predajo energijo slednjim, ki imajo vzbujeno stanje s podobno energijo kot helij (stanja  in ). Za delovanje HeNe laserja pri 632,8\xc2\xa0nm je klju\xc4\x8dna obrnjena zasedenost stanj  in , torej ve\xc4\x8d atomov neona mora biti v dolgo\xc5\xbeivem ( s) vzbujenem stanju ._NEWLINE_Atom neona ima sicer veliko mo\xc5\xbenih energijskih prehodov med vzbujenimi stanji. Prehod pri energiji 632,8\xc2\xa0nm je najbolj pogost. Mo\xc5\xbeno je delovanje HeNe laserja tudi pri valovnih dol\xc5\xbeinah 1,15\xc2\xa0\xc2\xb5m (infrarde\xc4\x8da svetloba), 543,5\xc2\xa0nm (zelena), 594\xc2\xa0nm (rumena), 612\xc2\xa0nm (oran\xc5\xbena) ali 3,39\xc2\xa0\xc2\xb5m (infrarde\xc4\x8da). Valovno dol\xc5\xbeino izhodne svetlobe izberemo s primerno nastavljenimi zrcali._NEWLINE_\xc5\xa0irina resonan\xc4\x8dne \xc4\x8drte pri HeNe laserju je posledica Dopplerjeve raz\xc5\xa1iritve in je za prehod pri 632,8\xc2\xa0nm relativno ozka (pribli\xc5\xbeno 1,5\xc2\xa0GHz).\n_START_SECTION_\nUporaba\n_START_PARAGRAPH_\nHeNe laser odlikujejo majhna divergenca izhodnega Gaussovega snopa in longitudinalna koherenca od nekaj metrov. Zaradi teh lastnosti se HeNe laser pogosto uporablja pri interferometriji in holografiji. Preden so se pojavili cenej\xc5\xa1i diodni laserji, se je HeNe laser uporabljal tudi kot \xc4\x8ditalec \xc4\x8drtne kode. HeNe laserji se uporabljajo pri demonstracijah poskusov iz optike._NEWLINE_HeNe laser je bil prvi plinski laser. Leta 1960 so prvi\xc4\x8d uspeli narediti HeNe laser s kontinuiranim delovanjem, ki je deloval pri valovni dol\xc5\xbeini 1,15\xc2\xa0\xc2\xb5m.\n_START_SECTION_\nVarnost\n_START_PARAGRAPH_\n\xc4\x8ceprav je izhodna mo\xc4\x8d HeNe laserjev relativno majhna, ne smemo, kot pri vsakem laserju, gledati direktno v laserski \xc5\xbearek, da ne bi pri\xc5\xa1lo do po\xc5\xa1kodb vida.'